צ'אק שומר

צ'ארלס אליס "צ'אק" שומר (באנגלית: Charles Ellis "Chuck" Schumer; נולד ב-23 בנובמבר 1950) הוא פוליטיקאי אמריקאי-יהודי מהמפלגה הדמוקרטית, המכהן כסנאטור מטעם מדינת ניו יורק משנת 1999. בנובמבר 2016 נבחר למנהיג הסיעה הדמוקרטית בסנאט. מינואר 2021 הוא מנהיג הרוב בסנאט. עורך דין בהסמכתו. שומר נולד בעיר ניו יורק לסלמה (לבית רוזן) ואברהם שומר ארצות הברית, משפחה יהודית-אשכנזית ממוצא אוקראיני ופולני. גדל בשכונת מידווד שבברוקלין. שומר למד בבתי ספר ציבוריים בברוקלין, וסיים כבוגר המצטיין בשכבתו בתיכון ג'יימס מדיסון ב-1967. שומר התמודד מטעם תיכון מדיסון בתוכנית החידונים הטלוויזיונית לבתי ספר התיכוניים "זה אקדמי". השחקנית והבמאית איימי שומר היא דודנית שלו. שומר למד במכללת הרווארד (אנ') שבאוניברסיטת הרווארד, ושם החל להתעניין בפוליטיקה והיה פעיל בקמפיין של יוג'ין מקארתי למועמדות המפלגה הדמוקרטית לנשיאות ב-1968. לאחר שסיים את התואר הראשון, המשיך לבית ספר למשפטים של אוניברסיטת הרווארד, שם סיים את לימודיו ב-1974 עם תואר J.D (אנ'). עבר את בחינת ההסמכה במשפטים של מדינת ניו יורק ב-1975, אך מעולם לא עסק בעריכת דין, אלא התחיל מיד בקריירה פוליטית. בשנת 1974, עם סיום לימודי המשפטים שלו באוניברסיטת הרווארד, רץ שומר לבית הנבחרים המדינתי של מדינת ניו יורק, ובחירתו, בגיל 23, הפכה אותו למחוקק הניו יורקי הצעיר ביותר מאז תאודור רוזוולט. ב-1980, אחרי שלוש תקופות כהונה רצופות בבית הנבחרים המדינתי, התמודד שומר על מושב שהתפנה בבית הנבחרים של ארצות הברית, מטעם מחוז הנמצא בברוקלין ובקווינס, שבו התמיכה במפלגה הדמוקרטית היא בין הגבוהות במדינת ניו יורק. שומר נבחר מחדש שמונה פעמים במחוז זה בגלגוליו השונים (המחוז ה-16, המחוז ה-10 ולבסוף המחוז ה-9), ללא תחרות משמעותית. בשנת 1997, כאשר משה צבי פולין עזב את תפקידיו במערכת הרבנית האמריקאית, שומר הקדיש לו נאום בקונגרס. לקראת הבחירות של 1998, החליט שומר להתמודד על ייצוג מדינת ניו יורק בסנאט של ארצות הברית. הוא ניצח בבחירות המקדימות במפלגה הדמוקרטית כשזכה ב-51% מהקולות לעומת 21% לג'רלדין פררו ו-19% למארק גרין. בבחירות הכלליות הוא הצליח להביס את הסנאטור הרפובליקני המכהן זה שלוש כהונות, אל ד'אמטו, ברוב של 55% ממניין הקולות מול 44%. ב-2004 נבחר מחדש ברוב של 71% מהקולות. ב-2010 ניצח שוב בבחירות לסנאט כשזכה לרוב של 66% מקולות הבוחרים. ב-2016 זכה בכהונה רביעית עם 70.6% מהקולות. ב-2022 זכה בכהונה חמישית עם רוב של 56%. הוא הסנאטור מניו יורק עם הכהונה הארוכה ביותר אי פעם. במרץ 2015 תמכו הסנאטורים הארי ריד ודיק דרבין במינויו של שומר למנהיג המפלגה הדמוקרטית בסנאט, עם פרישתו של ריד ב-2017. בקיץ 2019 צ'אק שומר הביע "חששות רציניים באשר להגנה על הנתונים הנצברים בפייס אפ, כמו גם באם המשתמשים מודעים למי עשוי לקבל גישה אליו" וקרא לחקירתה של האפליקציה על ידי ה-FBI. שומר הוא יושב ראש "הוועדה המשותפת (לסנאט ולבית הנבחרים) לכלכלה". בשנת 2015 כיהן בוועדות הסנאט הבאות: ועדת הסנאט לכספים ועדת הבנקאות, השיכון והעניינים האורבניים ועדת המשפט ועדת הסנאט לכללים ומנהל תחום בולט שבו פעל שומר הוא נושא ההגבלות על מכירת נשק. בזמן שכיהן בבית הנבחרים של ארצות הברית הוביל את תהליך החקיקה בבית הנבחרים של שנים מהחוקים הבולטים בתחום: ב-1993 הוביל, במקביל להווארד מצנבאום בסנאט, את חקיקת חוק בריידי שקבע תקופת המתנה בזמן רכישת נשק; ב-1994 הוביל, במקביל לדיאן פיינסטיין בסנאט, חקיקת הגבלות על מכירת סוגי נשק מסוימים (כגון עוזי וקלשניקוב). תקנה זו שכונתה "איסור מכירת רובי סער" ("Assault Weapons Ban") הייתה חלק מחוק כולל למניעת פשע, ונקבע כי היא תפקע לאחר 10 שנים. ב-2004, עם פקיעתה הובילו פיינסטיין ושומר ניסיון להאריך את תוקפה, אך הרוב הרפובליקני בשני בתי הקונגרס הכשיל זאת. שומר פעל גם בנושאי רגולציה על משחק וידאו, בנקאות וצרכנות, מלחמה בטרור ובנושאים הקשורים לפיתוח כלכלי במדינת ניו יורק. במסגרת פעילותו בוועדת המשפטים של הסנאט, כיושב ראש וועדת המשנה לבקרה מינהלית ובתי המשפט, לשומר תפקיד חשוב בכל הקשור למינוי שופטים ומינויים אחרים בתחום. כך ב-2007, תמיכתו של שומר, יחד עם דיאן פיינסטיין, באישור מינויו של מייקל מוקייסי לתפקיד התובע הכללי של ארצות הברית סללה את הדרך למינויו. לשומר היה גם תפקיד מרכזי בחקירת הפרש של פיטורי שמונה תובעים פדרליים על ידי ממשל בוש מסיבות פוליטיות, והיה המחוקק הראשון שדרש את פיטורי התובע הכללי אלברטו גונזאלס בשל הפרשה, שאכן הובילה בסוף לפרישתו של גונזאלס. ב-2002 שומר הצביע בעד ההחלטה שאישרה לנשיא שימוש בכוח צבאי בעיראק ושהובילה למלחמת עיראק. גם אחרי שהמלחמה הסתבכה שומר המשיך לעמוד מאחורי הצבעתו, אך ביקר את ניהול המלחמה על ידי ממשל בוש והתנגד לתגבור הכוחות (the surge) האמריקני בעיראק ב-2007. ב-2006 שומר הוביל מאמץ דו-מפלגתי שהכשיל עסקה שאושרה על ידי ממשל בוש להעביר שליטה של שישה נמלים לתאגיד בבעלות ממשלת איחוד האמירויות הערביות, "דובאי פורט וורלד", עקב קשריה הדו פרצופיים עם ארצות הברית ואל-קאעידה בו זמנית ועקב תמיכת חברת האם בחרם נגד ישראל. שומר פעיל בקונגרס בנושאים הקשורים לישראל, תומך עקבי בישראל ובעמדות ממשלתה. כך הוא הצטרף להאשמת יאסר ערפאת בכישלון ועידת קמפ דייוויד, הצדיק את מדיניות אריאל שרון בימי השיא של האינתיפאדה השנייה ותמך בהקמת גדר ההפרדה. הוא התנגד לעמדת הממשל להכליל את חמאס בבחירות לרשות הפלסטינית וכן תומך בעקביות בהעברת שגרירות ארצות הברית לירושלים. ביולי 2006 החרים שומר, יחד עם חברי קונגרס דמוקרטיים נוספים, את הנאום שראש ממשלת עיראק, נורי אל-מאלכי, נשא בפני שני בתי הקונגרס, בעקבות הערות אנטי-ישראליות שמאלכי השמיע זמן קצר לפני כן. שומר גם קרא מספר פעמים לשחרורו המוקדם של ג'ונתן פולארד. שומר נמנה מהמעטים במפלגה הדמוקרטית שלא גינו את ראש ממשלת ישראל, בנימין נתניהו, על נאומו בפני הקונגרס של ארצות הברית בשנת 2015. בספטמבר 2015 היה אחד מארבעה סנאטורים מן המפלגה הדמוקרטית שהתנגדו להסכם המעצמות על תוכנית הגרעין האיראנית (יחד עם בן קרדין, ג'ו מנצ'ין ובוב מננדז). ב-14 במרץ 2024 נאם שומר, בעת היותו מנהיג הרוב הדמוקרטי בסנאט, ותקף את נתניהו על כך שהוא "איבד את הדרך" וקרא לערוך בחירות בישראל. בהמשך הנאום אמר שנתניהו מכשול לשלום ביחד עם הימין הקיצוני בישראל (בהם שר האוצר בצלאל סמוטריץ' השר לביטחון לאומי איתמר בן גביר), החמאס ותומכיו ואבו מאזן. הוא ציין כי מכשולים אלה אינם זהים בהשפעתם השלילית על מצב העניינים הנוכחי. בשנת 2005 מונה שומר ליושב-ראש "הוועדה הדמוקרטית לבחירות לסנאט" (DSCC), האחראית לניהול הארצי הכולל של מערכת הבחירות לסנאט מטעם המפלגה: הטווית אסטרטגיה, תיאום מערכות הבחירות במדינות השונות של הדמוקרטים לסנאט, גיוס כספים עבורן ואף גיוס מועמדים לבחירות. כשנטל על עצמו את תפקיד זה, הוא הכריז כי לא ירוץ למשרת מושל מדינת ניו יורק ב-2006 כפי שרבים סברו. צעד זה מנע מערכת פריימריס סוערת בין שומר ואליוט ספיצר, התובע הכללי של מדינת ניו יורק, שנבחר לתפקיד. תחת הנהגתו הצליחה המפלגה הדמוקרטית לבצע מהפך בסנאט בבחירות אמצע הקדנציה של 2006. המועמדים הדמוקרטים הדיחו שישה סנאטורים רפובליקנים מכהנים. בעקבות ההצלחה, מנהיג הרוב הדמוקרטי בסנאט, הארי ריד, שכנע את שומר להמשיך לכהונה נוספת כיושב ראש הוועדה. שומר מונה לסגן יושב-ראש הסיעה הדמוקרטית בסנאט, התפקיד השלישי בחשיבותו בסנאט, אחרי מנהיג הרוב הדמוקרטי ומצליף הסיעה. לאחר הבחירות ב-2016 נבחר לראש הסיעה הדמוקרטית בסנאט במקומו של הארי ריד. שומר תומך בזכות להפלה מלאכותית והורות מתוכננת. עם זאת השתתף בגאלה חגיגית ליום השנה ה-30 של "אגודת אפרת" הישראלית, הפועלת למניעת הפלות מלאכותיות בישראל. ב-1980 נישא לאייריס ויינשל (אנ'). לבני הזוג שתי בנות, והם מתגוררים בברוקלין, ניו יורק. ויינשל עוסקת במינהל ציבורי, וכיהנה בתפקידים בכירים בעיריית ניו יורק. אתר האינטרנט הרשמי של צ'אק שומר (באנגלית) צ'אק שומר, ברשת החברתית פייסבוק צ'אק שומר, ברשת החברתית אקס (טוויטר) צ'אק שומר, ברשת החברתית אינסטגרם צ'אק שומר, סרטונים בערוץ היוטיוב צ'אק שומר, ברשת החברתית Goodreads צ'אק שומר, באתר פליקר צ'אק שומר, באתר אנציקלופדיה בריטניקה (באנגלית) האתר של צ'אק שומר, באתר הסנאט "אמריקאי חיובי" - אתר הספר של שומר Battle of the Mean Machines: Can Schumer Beat D'Amato at His Own Game?, וושינגטון פוסט, 1998 "תהליך השלום היה חד צדדי" - ראיון מקיף עם צ'אק שומר על נושאי המזרח התיכון וישראל, ב-"The Middle East Quarterly", קיץ 2000 צ'ק שומר, בסופו של יום, אנחנו לבד, באתר תלם, ‏10 בדצמבר 2023 ניו יורק טיימס, "הייתי חייב לדבר לפני שהכל יישחק": צ'אק שומר מסביר למה יצא נגד נתניהו, באתר הארץ, 20 במרץ 2024 צ'אק שומר, באתר המדריך הביוגרפי של הקונגרס של ארצות הברית (באנגלית) שושלת משפחתית Blaine Harden, Battle of the Mean Machines: Can Schumer Beat D'Amato at His Own Game?, וושינגטון פוסט, 5 באוקטובר 1998 Sam Roberts, For Senator Schumer, a Chance to Relive a 1960s Quiz Show Triumph, The New York Times, ‏5 במרץ 2007 צ'אק שומר, בית המחוקקים של ניו יורק (1974-1980), ציר הזמן תוצאות הבחירות:1988, וועדת הבחירות הפדרליות, רקורד ציבורי Raymond Hernandez, Michael Slackman, Schumer Says He Won't Run for Governor, The New York Times, ‏16 בנובמבר 2004 Prokop, Andrew (27 במרץ 2014). "Harry Reid and Dick Durbin endorse Chuck Schumer as Democratic Senate leader". Vox. נבדק ב-27 במרץ 2015. {{cite news}}: (עזרה) "US senator asks FBI to investigate FaceApp". 18 ביולי 2019. נבדק ב-18 ביולי 2019. {{cite news}}: (עזרה) David Stout, Nomination of Mukasey Sent to Full Senate, The New York Times, ‏6 בנובמבר 2007 זקרי גולדפרב, מרץ 11: שומר קורא לגונזאלס להתפטר, וושינגטון פוסט, מוסף השבת, 11 במרץ 2007 צ'ארלס שומר בנושא של מלחמה ושלום, ontheissues.org, מאגר מידע - עמדותיהם של המנהיגים פוליטיים מייקל גולדפרב, הסנאטור הדמוקרטי שומר אינו מתחרט על ההצבעה שלו בנושא עיראק; עיראק נשארה איום ב"מלחמה הפעילה בטרור", ויקלי סטנדרט, בלוג, 23 באוקטובר 2005(הקישור אינו פעיל, 5 בינואר 2017) ג'ונת'ן סינגר, ריאיון עם צ'אק שומר, אתר MyDD.com, מוסף השבת, 5 בפברואר 2007 ליסה פורטריאס, תאגיד דובאי מוותר על ההשקעה בעסקת הנמלים האמריקאית, פוקס ניוז, מדור פוליטיקה, 10 במרץ 2006 צ'אק שומר, קבוצה דו מפלגתית איתנה מפצירה במנהיגים לסייע ליישם את המטרות של הצעת החוק של דובאי פורט וורלדס ולהבטיח כי חקירת ההמשך תענה על חששות ביטחוניות, חדר החדשות, הודעה לעיתונות, 3 במרץ 2006 צ'אק שומר, קבוצה דו מפלגתית איתנה ממשיכה ללחוץ להעברת לחקיקת חרום להשעיית עסקת הנמלים, חדר החדשות, הודעה לעיתונות, 24 בפברואר 2006 קרל יולס, הסנאטורים מפקפקים בעמדתה של חברת דובאי בנושא החרם על ישראל, סן פרנסיסקו קרוניקל, 1 במרץ 2006 צ'אק שומר, הצהרתו של הסנאטור צ'ארלס שומר בדבר התמוטטות שיחות השלום במזרח התיכון, חדר החדשות, הודעה לעיתונות, 25 ביולי 2000 צ'אק שומר, שומר: שרון צודק בדחייתו את המשא ומתן עד אשר ערפאת יעצור את האלימות, חדר החדשות, הודעה לעיתונות, 19 בפברואר 2001 צ'אק שומר, שומר, סנאטורים לבוש: אמור לשרון שארצות הברית מגבה ב-100% את זכותה של ישראל לבנות גדר סביב הגדה המערבית, חדר החדשות, הודעה לעיתונות, 29 ביולי 2003 צ'אק שומר, שומר: הבית הלסן נסוג בנושא חמאס, צעד מסוכן לכיוון לגטימיזציה של טקטיקות טרור, חדר החדשות, הודעה לעיתונות, 7 ביוני 2005 צ'אק שומר, שומר קורא לישראל וארצות הברית להתחיל במשא ומתן על לוח זמנים להעברת השגרירות האמריקאית, חדר החדשות, מוסף השבת, 9 ביולי 2001 ג'וש ריצ'מן, הנבחרים של ארצות הברית רוצים "אזור ישראלי" חופשי מפילוג, המגזין היהודי פורווארד, 4 באוגוסט 2006 דברה אורין, שומר קורא לשחרורו של פולארד, אתר jonathanpollard.org, העתק כתבה מעיתון ניו יורק פוסט, 29 בספטמבר 1999 ברק רביד‏, המתקפה של מנהיג הרוב הדמוקרטי בסנאט על נתניהו: רעידת אדמה ביחסי ישראל-ארה"ב, באתר וואלה, 14 במרץ 2024 Full text of Senator Chuck Schumer's speech: 'Israeli elections are the only way' | The Times of Israel, The Times of Israel, ‏15 במרץ 2024 איתמר אייכנר, ציפי שמילוביץ, מנהיג הרוב בסנאט קרא לבחירות: "נתניהו איבד את הדרך"; הליכוד: "ישראל לא רפובליקת בננות", באתר ynet, 14 במרץ 2024 Charles Schumer on Abortion, www.ontheissues.org ‘Pro-Life? Pro-Israel?’: Israeli anti-abortion organization reaches out for US support to fight demographic war in the Jewish state, Mondoweiss, ‏2013-11-15 (באנגלית אמריקאית) צ'אק שומר, נישואים (1980), ציר הזמן צ'אק שומר, אודות צ'אק, ביוגרפיה דיאן קארדוול, מנהלת תחבורה ראשית מקבלת משרה ב-CUNY, הניו יורק טיימס, מדור חינוך, 30 בינואר 2007